stanford-oval/wikipedia huggingface dataset:
Air Belgium (1979–2000)

| Air Belgium |
| --- | --- |
 IATA: AJ  –  ICAO: ABB 
Kutsukoodi:  AIR BELGIUM
Perustettu:  1979
Lakkautettu:  2000
Air Belgiumin Boeing 737-200
Air Belgium oli belgialainen lentoyhtiö. Yhtiö perustettiin vuonna 1979, ja lakkautettiin vuonna 2000, kun toinen yhtiö Airtours osti sen. Air Belgium oli lomalentoyhtiö.
Historia

Toukokuussa 1979 matkanjärjestäjä Sun International yhdisti charter-lentoyhtiöt Abelag Aviationin ja Herfurthin yhdeksi yhtiöksi. Uusi yhtiö Air Belgium alkoi operoimaan lentoja Boeing 707- ja Boeing 737-200-koneilla. Yhtiö lensi Belgian pääkaupungista Brysselistä kohteisiin Välimerellä.
Vuonna 1990 Air Belgium alkoi lentää Yhdysvaltoihin ja Meksikoon.
Vuonna 1998 Air Belgium myytiin Airtoursille. Vuoden 2000 loppupuolella kaikki Air Belgiumin lennot lopetettiin.
Alloxylon pinnatum

| Alloxylon pinnatum |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Proteales
Heimo::  Proteakasvit Proteaceae
Suku::  Alloxylon
Laji::  pinnatum
Kaksiosainen nimi
 Alloxylon pinnatum  (Maiden & Betche) P. Weston & Crisp 

Katso myös
   Alloxylon pinnatum Wikispeciesissä   Alloxylon pinnatum Commonsissa 
Infobox OKNimi-testi OKIUCN-testi OK: 
Alloxylon pinnatum on proteakasvien heimoon kuuluva puulaji. Sitä tavataan Australian Uudesta Etelä-Walesista ja Queenslandista. Sitä kasvatetaan viljelykasvina.
Kukkia ja lehtiä.
Laji voi kasvaa luonnossa jopa 24 metriä korkeaksi ja viljeltynä 6 metriä korkeaksi. Sen lehdet ovat kirkkaanvihreät ja kukat punaiset. Kukinta-aika kestää lokakuusta tammikuuhun. Puun hedelmät kysyvät helmi- ja kesäkuun välillä, ja ne ovat ruskeita ja noin 10 senttimetriä pitkiä.
Lajia tavataan sademetsissä vuorenrinteillä ja tasangoilla 750–1 250 metrin korkeudessa. Laji on luokiteltu vaarantuneeksi pienen levinneisyysalueen takia.
Ala-Viivajärvi

| Ala-Viivajärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Kannonkoski
Koordinaatit:  62°59′33″N, 25°06′40″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kivijärven–Vuosjärven alue (14.44)
Laskujoki:  Viivajoki Kivijärveen 
Järvinumero:  14.445.1.001
Mittaustietoja
Pinnankorkeus:  149,7 m  
Pituus:  4,2 km  
Leveys:  1,9 km  
Rantaviiva:  14,406 km  
Pinta-ala:  2,51765 km²   
Tilavuus:  0,0087793 km³ 
Keskisyvyys:  3,49 m  
Suurin syvyys:  15 m  
Saaria:  2 
 fiAla-Viivajärvi 
Ala-Viivajärvi  on Keski-Suomessa Kannonkoskella  Hännänkylän lähellä sijaitseva järvi.
Maantietoa

Järvi on 4,2 kilometriä pitkä, 1,9 kilometriä leveä, ja sen pinta-ala on 252 hehtaaria eli 2,5 neliökilometriä. Järvellä on kartan mukaan kaksi saarta. Järvi on luodattu ja siitä on julkaistu syvyyskartat. Järven tilavuudeksi on saatu 8,78 miljoonaa kuutiometriä eli 0,00878 kuutiokilometriä. Sen keskisyvyys on 3,5 metriä ja suurin syvyys on 15,0 metriä. Sen rantaviivan pituus on 14,4 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Kivijärven–Vuosjärven alueella (14.44), jonka Viivajoen valuma-alueeseen (14.445) se kuuluu. Järven vedenpinnan korkeus on 149,7 metriä mpy.
Aktiivinen kuljetus

Na-K-pumpun toiminta solukalvolla
Aktiivinen kuljetus on energiaa tarvitsevien aineiden siirtämistä solukalvon läpi pienemmästä pitoisuudesta suurempaan. Energia saadaan joko ATP:n (adenosiinitrifosfaatti) hydrolysoituessa ADP:ksi (adenosiinidifosfaatti) (primaarinen aktiivinen kuljetus) tai toisen komponentin sähkökemiallisen gradientin purkautumisesta (sekundaarinen aktiivinen kuljetus).
Primaarinen aktiivinen kuljetus tapahtuu solukalvon ionipumppujen avulla. Hermosolujen yleisin ionipumpputyyppi on natrium-kalium -pumppu. Hermosolun ulkopuolella on enemmän natriumioneja kuin sen sisäpuolella, ja vastaavasti sen sisäpuolella on enemmän kaliumioneja kuin sen ulkopuolella. Silti ionipumput pumppaavat lisää natriumia ulos ja kaliumia sisään. Ionien pumppauksella saavutettu kalvojännite on välttämätön hermosolujen toiminnalle.
Sekundaarinen aktiivinen kuljetus tapahtuu solukalvon kantajaproteiinien avulla. Kantajaproteiinit kuljettavat soluun tai siitä ulos polaarisia molekyylejä kuten sokereita ja aminohappoja, sekä ioneja. Molekyyli kiinnittyy kantajaproteiiniin kalvon toisella puolella. Kiinnittyminen saa kantajaproteiinin muodon muuttumaan siten, että molekyyli vapautuu kalvon toiselle puolelle. Polaariset ja suuret molekyylit, kuten glukoosi, kulkevat solukalvon läpi diffuusiolla ilman energiaa, mutta koska nämä molekyylit eivät pääse solukalvon läpi ilman ionigradienttia, jonka luominen vaatii ATP-energiaa, kyseessä on sekundaarinen aktiivinen kuljetus.
Aktiivisen kuljetuksen lisäksi aineet voivat kulkeutua soluun tai solusta pois myös passiivisesti diffuusion tai fasilitoituneen kuljetuksen keinoilla.
Aiheesta muualla

Opetus.tv: Biologian etäopiskeluympäristö, Aktiivinen kuljetus
Alyeska Pipeline Service Company

| Alyeska Pipeline Service Company |
| --- | --- |

Perustettu:  1970
Kotipaikka:  Anchorage, Alaska
Liikevaihto:  172 miljoonaa dollaria
Henkilöstö:  800
Infobox OKVirheellinen NIMI-arvo: 
Alyeska Pipeline Service Company on yhdysvaltalainen yrityskonsortio, joka omistaa Trans-Alaskan öljyputken ja vastaa sen toiminnasta. Melkein 1 300 kilometriä pitkä putki kuljettaa öljyä Alaskan pohjoisosista Valdezin öljysatamaan. Konsortio perustettiin vuonna 1970, jotta hiljattain löydetystä Prudhoe Bayn öljykentästä saataisiin taloudellisesti kannattava. Alyeskan tehtävänä oli suunnitella, rakentaa, ylläpitää ja käyttää Trans-Alaskan öljyputkea. Se on eri öljy- ja kaasuyritysten omistuksessa. Omistajiin kuuluvat BP (47 %), ConocoPhillips (28 %), ExxonMobil (20 %), Koch Industries (3 %) ja Chevron (1 %).
AVCHD

AVCHD tallennusformaatin logo.
AVCHD (Advanced Video Codec High Definition) on teräväpiirtovideon tallennusformaatti, jonka ovat kehittäneet Sony ja Panasonic. Se voidaan tallentaa usealle eri tallennusmedialle mm. 8 cm (3") DVD-levylle, kiintolevylle tai flash-muisteille. AVCHD-formaatti kilpailee muiden kannettavien videokameraformaattien mm. HDV ja MiniDV kanssa.
AVCHD käyttää MPEG-4 AVC (H.264) -videokoodekkia. AVC:n suurempi pakkaustehokkuus (verrattuna vanhempaan MPEG-2 -koodekkiin, jota käytetään HDV-videokameroissa) mahdollistaa paljon pidempien tallenteiden tekemisen samalle määrälle tallennustilaa. Ääni voidaan tallentaa joko pakkaamattomana 7.1 linear PCM -muodossa tai pakattuna AC-3 5.1- muodossa. Pakattu ääni- ja videodata paketoidaan HDMV (MPEG-2)- siirtomuotoon. Tämä siirtomuoto ja AVCHD:n muu rakenne ovat peräisin Blu-ray-levyjen BDMV-muodosta. AVCHD tallenteita voidaan esittää ilman muutoksia useimmissa  Blu-ray -soittimissa, kuten Sony BDP-S1, Panasonic DMP-BD10 ja PlayStation 3. Sony väittää, että tätä tallennusmuotoa käyttäen voidaan tallentaa MiniDVD-levylle noin 20 minuuttia teräväpiirtokuvaa käyttäen keskimääräistä pakkaustiheyttä. Vertailun vuoksi 8 cm MiniDVD-levylle voi tallentaa vain 30 minuuttia DVD-tasoista MPEG-2 videota, ja MiniDV nauhalle voi tallentaa 60 minuuttia joko normaalia DV-videokuvaa tai teräväpiirto (HDV) videota.
Täytyy kuitenkin huomata, että täydellä tarkkuudella 8 cm MiniDVD:lle voi tallentaa vain 15 minuuttia videokuvaa. Uudemmat kaksikerroslevyt kasvattavat tallennusajan 27 minuuttiin. AVCHD videokameroilla, joissa tallennus tapahtuu kiintolevylle tai flash-muistiin kuten SD- tai MemoryStick-muistikorteille tallennusaika voi olla kuitenkin selvästi pidempi, jopa useita tunteja.
Editointi

AVCHD:n tärkeimpiä etuja MiniDV-nauhoihin verrattuna on nopea hakutoiminto, koska AVCHD:ssä ei tarvitse kelata nauhaa eteen- ja taaksepäin. Sony Vegas (7.0e ja sitä uudemmat versiot), Corel Ulead VideoStudio 11 Plus, Pinnacle Studio Plus 11 ja Pinnacle Studio Plus 12 videoeditointiohjelmistoilla voi editoida AVCHD videokuvaa. Huolimatta Sonyn yhteistyöstä Apple:n kanssa joidenkin Final Cut Studio 2 -ohjelmiston piirteiden kehittämisessä, nämä tuotteet eivät alun perin tukeneet AVCHD-tallennusformaattia. Tuki AVCHD-formaatille on kuitenkin saatavilla päivityspakettina. Monet muut videoeditointiohjelmistojen tuottajat ovat kertoneet tukevansa AVCHD-formaattia tulevaisuudessa. Canopus:in AVCHD-muunnin osaa muuttaa AVCHD-tallenteet muotoon, jota voi editoita Canopus Edius 3/4-ohjelmistolla. Vastaava työkalu, Canopus ProCoder 2, osaa muuntaa tallenteet muotoon, jota voidaan editoida monella muulla videoeditointiohjelmistolla.
Tuotteita > Laitteet

Panasonic kehittää myös ammattiversiota AVCHD:stä AVC-Intra. Panasonic AG-HPX300 on ainoa malli jossa se on vakiona sekä AJ-HPX2000 on sitä tukeva videokameramalli.
Tuotteita > Ohjelmistot

Seuraavissa video-editointiohjelmissa on AVCHD formaatille tukea:
Apple's Final Cut Express 4, Final Cut 6.0.1, CyberLink's PowerDirector 6, Sony Vegas 7.0e,  Vegas Pro 8, and Vegas Movie Studio Platinum 8, Corel's Ulead VideoStudio 11, Corel's Ulead DVD MovieFactory 5, Pinnacle's Studio Plus 11  ja 12, Avid Xpress Pro and Avid Media Composer, Canopus' EDIUS Pro 4.5, Adobe Premiere Elements 7
Nero 7 Ultra Edition Enhanced ja Nero 8 Ultra Edition ovat ohjelmistopaketteja joista löytyy AVCHDta ymmärtävä Nero Vision editoriohjelma. Näissä paketeissa on myös Nero Showtime, joka toistaa AVCHD tiedostot "natiivisti". Muokatut videot voidaan tallentaa DVD levyiksi AVCHD formaattiin soittimella toistettavaksi tai Blu-ray formaattiin.
iMovie '08 sallii muuntaa AVCHDn Apple Intermediate Codec formaattiin, mutta ei tue suoraan AVCHDtä.
Muut valmistajat ovat myös ilmoittaneet suunnitelmista tukea AVCHD formaattia.
Abiristeily

| Abiristeily Tähtiportti |
| --- | --- | --- |

Studioalbumin tiedot
 Julkaistu: 10. toukokuuta 2019
 Formaatti: LP
 Tyylilaji: EBM
 Kesto: 40.13
 Levy-yhtiö: Svart Records
Listasijoitukset
  46. (albumilista)    8. (fyysinen albumilista)
Tähtiportin muut julkaisut
| Superdepressio 2017 | Abiristeily 2019 |   |
Abiristeily on Tähtiportin neljäs studioalbumi, joka julkaistiin 10. toukokuuta 2019. Se julkaistiin ainoastaan vinyyliformaatissa, joista 300 kappaletta mustana ja 200 kappaletta sinisenä vinyylinä.
Kappaleet

Abiristeily I – 5.06
Imettäjät – 8.05
Abiristeily II – 4.47
Hetki – 2.44
En palaa – 7.03
Unelmia – 3.40
Vessojen mies – 1.14
Sisäinen taistelu – 4.16
Kokoonpano

Perttu Häkkinen: Syntetisaattorit, rytmikoneet
Sami Hynninen: Vokaalit, basso
Ilari Larjosto: Rummut, syntetisaattorit, ohjelmoinnit
Mikko Viljakainen: Kitara, syntetisaattorit
Arvostelut

Soundi:
A-Train

| A-Train |
| --- | --- |
Kehittäjä:  Artdink
Lajityyppi:  strategiapeli, junasimulaattori
Alusta:  FM-7, NEC PC-8801, NEC PC-9801, Sharp X68000 Sharp X1 Turbo, Sharp MZ-2500, Famicom, MSX2, PC Engine, PlayStation 3, Windows, Nintendo DS
Ensijulkaisu:  A-Train (1985)
Aiheesta muualla
MobyGames
Lisää peliartikkeleitaVideopelien teemasivulla
A-Train (jap. A列車で行こう, Ē Ressha de Ikō) on japanilainen strategiapelien sarja. Sarja tunnetaan myös nimillä Take the A-Train.
Pelit on kehittänyt Artdink. Sarjan ensimmäinen osa on julkaistu on vuonna 1985.
Sarjan pelejä on julkaissut pohjois-amerikassa ja euroopassa Maxis ja Ocean Software sekä Degica.
Degica on julkaisijana Steam-palvelussa olevalle A-Train 9 V4.0 versiolle.
Pelaaminen

Peleissä on junasimulaattorin lisäksi kaupunginrakennusta ja taloudenhallintaa.
Pelit

A-Train (1985)
FM-7, NEC PC-8801, NEC PC-9801, Sharp X1 Turbo, Sharp MZ-2500, Famicom, MSX2
myöhemmin julkaistu uudelleen Windowsille
A-Train II (1988)
NEC PC-9801, Sharp X68000
julkaistu myös nimellä Railroad Empire
A-Train III (1990)
NEC PC-9801, FM Towns Marty, Sharp X68000, PC Engine
pohjois-amerikassa julkaissut Maxis, 1992, käännökset MS-DOS, Amiga ja Macintosh -alustoille
myös A.III. Map Construction tai A-Train Construction Set kartta/kenttäeditori
MD A-Train
A-Train IV (1993)
NEC PC-9801, FM Towns Marty, Windows
A-Train 5 (1996)
Windowsille, PowerVR 3D-tuki
A-Train Z (1999)
PlayStation ja PlayStation Portable
A-Train 6 (2000)
yksi PlayStation 2:n julkaisunimikkeistä
A-Train 2001 (2001, 2002)
PlayStation 2 julkaisu, tuki PS2:n Expansion Bay kiintolevylaajennukselle
A-Train The 21st Century (2003)
Windows-julkaisu A-Train 2001 versiosta
A-Train i
DoCoMon puhelimissa julkaistu versio (kuukausimaksullinen), Hudson Softin kehittämä
A-Train 7 (2005)
julkaistu Windowsille
A-Train EZ (2006)
kuten A-Train i, julkaistu matkapuhelimille
A-Train HX (2006)
Xbox 360 konsolille julkaistu versio
A-Train 8 (2008)
julkaistu Steam-palvelussa Microsoft Windows-alustalle
A-Train DS (2009)
Nintendo DS:lle julkaistu versio
A-Train 9 (2010)
julkaistu vuonna 2010 japanissa, 2015 Steam-palvelussa Microsoft Windows-alustalle
A-Train 3D (2011)
Nintendo 3DS julkaisu
Arvioita

The One -lehden arvostelussa vuonna 1994 Amiga-versio (A-Train III) sai arvosanaksi 90%.
Amiga Format -lehden arvostelussa vuonna 1993 Amiga-versio (A-Train III) sai arvosanaksi 84%.
Aiheesta muualla

Pelisarja Mobygamesissä (englanniksi)
Kehittäjän verkkosivut (japaniksi)
Käännös suomeksi
Alyfantá

| Alyfantá Αλυφαντά |
| --- | --- |
 Alyfantá
 Koordinaatit: 39°6′11″N, 26°31′56″E 
Valtio:  Kreikka
Hajautetun hallinnon alue:  Egea
Alue:  Pohjois-Egean saaret
Alueyksikkö:  Lesbos
Kunta:  Mytilíni
Hallinto:  
 – Asutustyyppi:  kylä
 – Kallikrates-koodi:  5301010301
Väkiluku (2011):  360
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Alyfantá (kreik. Αλυφαντά) on Kreikan kylä, joka sijaitsee Lesboksen saarella. Se kuuluu hallinnollisesti Mytilínin kuntaan, Lesboksen alueyksikköön ja Pohjois-Egean saarten alueeseen. Kylän väkiluku on 360 (vuonna 2011).
Alyfantán kylä sijaitsee Lesboksen kaakkoisosassa noin neljä kilometriä länteen saaren keskuksesta Mytilínin kaupungista. Alyfantá muodostaa myös laajemman kyläyhdyskunnan (Τοπική Κοινότητα Αλυφαντών, Topikí Koinótita Alyfantón), johon kuuluvat varsinaisen Alyfantán kylän lisäksi kylät Kédro, Outzá ja Pyrgí. Koko yhdyskunnan väkiluku on 646.
AVIC

| AVIC Aviation Industry Corporation of China |
| --- | --- |
Yritysmuoto:  pörssiyhtiö, valtionyhtiö
Markkina-arvo:  27,5 mrd. USD (2016)
Perustettu:  4/1951 (Ilmailuteollisuusvirasto) 6.11.2008 AVIC
Toimitusjohtaja:  Ruisong Tan
Kotipaikka:  No. 128 Jianguo Road, Peking 100022, Kiina
Toimiala:  puolustus-, ilmailu-, ajoneuvo-, elektroniikka- ja meriteollisuus
Liikevaihto:   60,252 mrd. USD (2015)
Liikevoitto:   0,883 mrd. USD (2015)
Henkilöstö:  542 236
Tytäryhtiöt:  yli 100 tytäryritystä, joista "lähes" 27 on pörssiyhtiöitä
Omistaja:  Kiinan valtio (Valtioneuvoston valtion omaisuuden valvonta- ja hallintokomissio)
Kotisivu:  www.avic.com/en/index.shtml
Infobox OKVirheellinen NIMI-arvo: 
AVIC eli Aviation Industry Corporation of China (kiin.: 中国航空工业集团公司; pinyin: Zhōngguó hángkōng gōngyè jítuán gōngsī) on erittäin suuri monialainen kiinalainen valtionkonserni, joka perustettiin vuonna 2008 yhdistämällä aiemmin kahdeksi yhtiöksi jaetut AVIC I ja AVIC II uudelleen. AVIC toimii muun muassa puolustus-, ilmailu-, ajoneuvo-, elektroniikka- ja meriteollisuudessa, varainhallinnan ja rahoituspalvelujen sekä rakentamistoiminnan (esimerkiksi lentoasemien rakentaminen) alalla.
Talousjulkaisu Fortunen julkaisemalla, julkisesti noteerattujen suuryritysten edellisvuoden liikevaihtoon perustuvalla vuoden 2016 Fortune Global 500 -listalla AVIC sijoittui sijalle 143. Vuonna 2015 konsernin liikevaihdoksi kirjattiin 60,25 miljardia Yhdysvaltain dollaria ja liikevoitoksi 0,88 miljardia USD. Teollisuuskonsernin palveluksessa oli runsas 540 000 työntekijää.
Keskeisiä tytäryrityksiä

Teollisuuskonserniin kuuluu yli 200 tytäryritystä, joista yli 20 on pörssiyrityksiä. Esimerkiksi suomalaistaustainen Deltamarin liitettiin vuonna 2013 osaksi Singaporen pörssissä listattua AVIC International Maritime Holdings Limited ("AVIC Maritime") -tytäryhtiötä.
AVIC International Maritime Holdings Limited
Changhe Aircraft Industries (Group) (CHAIG)
Chengdu Aircraft Industry Corp. (CAIC)
Guizhou Aviation Industry Group (GAIG)
Harbin Aircraft Industry Group (HAIG)
Hongdu Aviation Industry Group (HAIG)
Nanchang Aircraft Manufacturing Co. (NAMC)
Shaanxi Aircraft Company (SAC)
Shanghai Aviation Industry (Group) (SAIC)
Shenyang Aircraft Corporation (SAC)
Xian Aircraft Company (XAC)
Esimerkkejä AVIC-konsernin tuotteista

Hävittäjälentokoneet
FC-20/FC-20A
FC-1
F-8T
J-10
J-20
FC-31
Harjoituslentokoneet
L-15
K-8
FTC-2000 G
Matkustajalentokoneet
MA-60
MA-600
MA-700
Yleisilmailu
SF50
Y-5B
LE500
Siviilihelikopterit
AC-311
AC-312
AC-313
UAV:t/Dronet
useita malleja
Maantieliikenne
Volvo 9300 -linja-auto
Puoliperävaunut (Cargo Semi-trailer)
Engine Cam Phaser
Hongdu L-15 yliäänennopeudelle yltävä harjoitushävittäjä.
Chengdu J-10 monitoimihävittäjä.
Xian H-6K pommittaja.
Shaanxi Y9-rahtikone.
Xian MA-600 matkustajalentokone.
Avicopter AC-313.
Changhe Z-10 taisteluhelikopteri.
Erään miehittämättömän helikopteridronen (AVIC U8EW) malli (2019).
Volvo 9300 -linja-auto Shanghaissa.
Aiheesta muualla

Kuvia tai muita tiedostoja aiheesta AVIC-lentokoneet Wikimedia Commonsissa
AVICin pörssilistatut tytäryritykset (englanniksi) (avic.com)
Kelvin Wong: China to show off new J-20 stealth fighter (updated 1.11.2016) (englanniksi) (cnn.com)
Jeffrey Lin & P.W. Singer, 1.12.2015: China Is Building The World's Second Stealth Air Force (englanniksi) (popsci.com)
Alexandre de Beauharnais

| Alexandre de Beauharnais |
| --- | --- |

Henkilötiedot
Syntynyt: 28. toukokuuta 1760 Martinique
Kuollut: 23. kesäkuuta 1794 (34 vuotta) Pariisi
Koulutus ja ura
   
 Nimikirjoitus
Alexandre de Beauharnais (28. toukokuuta 1760 Martinique, Ranskan kuningaskunta – 23. kesäkuuta 1794 Place de la Rèvolution, Pariisi, Ranskan ensimmäinen tasavalta) oli ranskalainen varakreivi, kenraali ja liberaalipoliitikko Ranskan vallankumouksen aikana.
Elämä ja ura

Arvostettuun Orléanaisista peräisin olleeseen sukuun kuulunut Beauharnais taisteli Yhdysvaltain vapaussodassa ranskalaisissa joukoissa, osallistui Ranskan vallankumouksen politiikkaan, toimi perustuslakia säätävän kokouksen puheenjohtajana ja johti kesä-elokuussa 1793 Reinin armeijaa. Koska hän ei pystynyt täyttämään hänelle annettuja tehtäviä, erityisesti Mainzin vapauttamista, hänet pidätettiin suuren terrorin aikana, ja hänet teloitettiin giljotiinilla 23. kesäkuuta 1794 hieman ennen Robespierren kaatumista.
Avioliitto ja lapset

Alexandre avioitui 17-vuotiaana kasvinkumppaninsa 15-vuotiaan Joséphine Tascher de la Pagerien kanssa vuonna 1779, joka oli myöhemmin Napoléon Bonaparten vaimo ja Ranskan keisarinna. Avioliitto ei ollut onnellinen. Alexandre häpesi vaimonsa maalaismaista käytöstä ja sivistymättömiä tapoja eikä vienyt tätä esiteltäväksi Marie Antoinetten hoviin Versailles'hin. Alexander jätti perheensä ja eli yli vuoden rakastajattarensa kanssa. Alexandrella ja Joséphinella oli kaksi lasta: tuleva Italian kuningaskunnan varakuningas Eugène de Beauharnais ja Hortense de Beauharnais, joka avioitui Hollannin kuninkaan Louis Bonaparten kanssa ja josta tuli Hollannin kuningatar ja tulevan Ranskan keisarin Napoleon III:n äiti. Joséphine erosi miehestään vuonna 1785.
Aiheesta muualla

Kuvia tai muita tiedostoja aiheesta Alexandre de Beauharnais Wikimedia Commonsissa
12. maaliskuuta

12. maaliskuuta on gregoriaanisen kalenterin mukaan vuoden 71. päivä (72. päivä karkausvuonna). Vuodesta on jäljellä 294 päivää.
Nimipäivät

suomalainen kalenteri: Reijo, Reko
suomenruotsalainen kalenteri: Gregorius, Greger, Grels
ortodoksinen kalenteri: Teo, Riiko, Riku, Reijo
pohjoissaamenkielinen kalenteri: Riigu
vanhemmissa kalentereissa: Reinhold, Viktoria
Tapahtumia

515 eaa. – Jerusalemin temppelin rakennustyöt saatiin päätökseen.
1664 – New Jerseystä tuli Englannin siirtokunta.
1894 – Coca-Colaa myytiin ensimmäisen kerran pullotettuna.
1913 – Canberrasta tuli Australian pääkaupunki.
1918 – Moskovasta tuli Venäjän pääkaupunki.
1928 – St. Francisin pato murtui Kaliforniassa, ja 400 ihmistä sai surmansa.
1930 – Mahatma Gandhi johti 200 mailin (noin 320 km) ”suolamarssia” merelle vastustaakseen brittien suolamonopolia.
1937 – Suomessa muodostettiin ensimmäinen punamultahallitus, Cajanderin III hallitus.
1938 – Anschluss: saksalaiset joukot miehittivät Itävallan; Saksan valtakuntaan liittämisestä ilmoitettiin seuraavana päivänä.
1940 – Toinen maailmansota: talvisodassa Suomi allekirjoitti Neuvostoliiton kanssa Moskovan rauhansopimuksen, jossa Suomi pakotettiin luopumaan muun muassa noin puolesta Karjalansa silloisesta alueesta. Suomen asevoimien ja siviiliväestön evakuointi aloitettiin heti.
1940 – Turengin junaturma: Suomen tuhoisin junaonnettomuus. Onnettomuudessa sai surmansa 39 henkilöä, suurin osa heistä oli sotilaita.
1947 – Julistettiin ”Trumanin oppi”, minkä tarkoituksena oli estää kommunismin leviäminen.
1951 – Ville Vallaton (Dennis the Menace) -sarjakuvastrippi ilmestyi yhdysvaltalaisissa sanomalehdissä ensimmäisen kerran.
1954 – Suomen tasavallan presidentti J. K. Paasikiven johtamassa hallituksen istunnossa todettiin vuonna 1944 alkaneen Suomen ja Saksan välisen sotatilan päättyneen.
1965 – Dipolin peruskivi muurattiin Otaniemessä.
1967 – Suharto astui valtaan Sukarnon jälkeen Indonesian presidenttinä.
1968 – Mauritius itsenäistyi.
1987 – Musikaali Les Misérables oli ensi-illassa Broadwaylla.
1992 – Mauritiuksesta tuli tasavalta Brittiläisen kansainyhteisön jäsenenä.
1994 – Marmaduke Wetherellin Loch Nessin hirviöstä ottama valokuva vahvistettiin väärennökseksi.
1994 – Englannin valtiokirkko vihki ensimmäiset naispappinsa.
1999 – Entiset Varsovan liiton jäsenet Puola, Unkari ja Tšekki liittyivät Naton jäseniksi.
2003 – Serbian pääministeri Zoran Đinđić salamurhattiin.
2011 – Japanissa tapahtui Fukushiman ydinvoimalaonnettomuus.
2013 – Katolisen kirkon kardinaalit aloittivat konklaavin valitakseen uuden paavin eronneen Benedictus XVI:n seuraajaksi.
2016 – Google DeepMindin AlphaGo-tietokoneohjelma voitti viiden pelin ottelun maailman parhaana pidettyä go-pelaajaa Lee Sedolia vastaan.
Aktio

Wikisanakirjassa on tähän liittyvä sananselitys: .
Aktio voi viitata seuraaviin asioihin:
aktio, fysiikassa toimenpide tai vaikutus
aktio, oikeustieteessä virkasyyte
Áktio, niemi Kreikassa
aktio, saamelaiskielissä teonnimeä vastaava verbimuoto
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Aktio”, voi hakea sivunnimihaulla, laajalla sivunnimihaulla tai tekstihaulla.
Ahti Jokinen

Ahti Antero Jokinen (s. 15. huhtikuuta 1944 Kihniö) on suomalainen näyttelijä.
Jokinen opiskeli Tampereen yliopiston näyttelijäkurssilla vuosina 1969–1973. Hän oli kiinnitettynä Porin Teatteriin vuosina 1973–1975, Suomen Kansallisteatteriin 1975–1984, Lahden kaupunginteatteriin 1983–1984 ja vuosina 1984–1998 Tampereen Työväen Teatteriin, josta hän jäi eläkkeelle.
Parhaiten hänet muistetaan kuitenkin tamperelaisen komediasarjan Mummo (1987) isä-hahmosta. Tämän lisäksi hän on esiintynyt myös useissa muissa televisiosarjoissa sekä elokuvissa, esimerkiksi televisiosarjoissa Tarkkis (1986), Hermannin arkipäivää (1987)[lähde? ], Kotirappu (1987), Metsolat (1993–1995), Kovaa maata (1994–1997) ja Kaikki kotona (2000) sekä elokuvissa Akaton mies (1983), Kun Hunttalan Matti Suomen osti (1984), Joki (2001), Onnen varjot (2005), Päätalo (2008) sekä Taistelu Näsilinnasta 1918 (2012). Yksi Jokisen tunnetuimmista roolitöistä oli Otto Ryynänen Veikko Kerttulan tv-filmatisoinnissa Heikki Turusen romaanista Simpauttaja. 1980-luvun loppupuolella Jokinen toimi lukijana piirrossarjassa Leikkitiikeri Luukas.
Jokinen asuu Tampereella, jossa sijaitsee myös hänen perustamansa ohjelmatoimisto Nääsviihde Oy.
Ahti Jokisen poika on näyttelijä Jarno Jokinen.
Aiheesta muualla

Nääsviihde Oy:n nettisivut